Unionin tuomioistuimen tuomio (kahdeksas jaosto) 16.10.2025 (ennakkoratkaisupyyntö, jonka on esittänyt Tribunal Superior de Justicia de la Comunidad Valenciana – Espanja) – Asociación de Empresarios de Salones de Juego y Recreativos de la Comunidad Valenciana (Anesar-CV) (C-718/23), Salones Comatel SL (C-719/23), Asociación Española de Fabricantes de Máquinas Recreativas y de Juego (Asesfam) (C-720/23), Apuestas Deportivas Valencianas S.A. (C-721/23) ja Recreativos Giner Molto SL (C-60/24) ym. v. Conselleria de Hacienda y Modelo Económico de la Generalitat Valenciana
(Yhdistetyt asiat C-718/23 - C-721/23 ja C-60/241, Anesar-CV ym.)
Ennakkoratkaisupyyntö – Sijoittautumisvapaus – SEUT 49 artikla – Rajoitukset – Onnenpelit – Alueellinen säännöstö – Erilaisten pelitoimipaikkojen väliset vähimmäisetäisyydet ja eräiden pelitoimipaikkojen ja oppilaitosten väliset vähimmäisetäisyydet – Peliautomaattien ja muiden palkintomahdollisuuden tarjoavien viihdekoneiden käytön ajallinen rajoittaminen – Uusien lupien tai hyväksyntöjen myöntämisen keskeyttäminen – Oikeuttaminen – Oikeasuhteisuus
Oikeudenkäyntikieli: espanja
Ennakkoratkaisua pyytänyt tuomioistuin
Tribunal Superior de Justicia de la Comunidad Valenciana
Pääasian asianosaiset
Valittajat: Asociación de Empresarios de Salones de Juego y Recreativos de la Comunidad Valenciana (Anesar-CV) (C-718/23), Salones Comatel SL, Inversiones Comatel SL, Recreativos del Este SL, Asociación SOS Hostelería, Unión de Trabajadores de Salones de Juego (Utsaju), Asociación Valenciana de Operadores de Máquinas Recreativas (Asvomar) (C-719/23), Asociación Española de Fabricantes de Máquinas Recreativas y de Juego (Asesfam), Asociación de Empresarios de Máquinas Recreativas de la Comunidad Valenciana (Andemar CV), Asociación Provincial de Empresas Comercializadoras de Máquinas Recreativas y de Azar de Alicante (Apromar-Alicante), Federación Empresarial de Hostelería de Valencia (C-720/23), Apuestas Deportivas Valencianas S.A., Codere Apuestas Valencia S.A., Luckia Retail S.A., Mediterránea de Apuestas S.A., Orenes Apuestas CV S.A., Sportium Apuestas Levante S.A. (C-721/23) ja Recreativos Giner Moltó SL, Valazar 2014 SL, Valazar 2000 SL (C-60/24)
Vastapuoli: Conselleria de Hacienda y Modelo Económico de la Generalitat Valenciana,
Muu osapuoli: Organización Nacional de Ciegos Españoles (ONCE)
Tuomiolauselma
SEUT 49 artiklaa on tulkittava siten, että se ei ole esteenä kansalliselle säännöstölle, jossa ensinnäkin asetetaan pelialan toimijoille tiettyjä rajoituksia, jotka koskevat yhtäältä pelisalien ja vedonlyöntiin erityisesti tarkoitettujen toimipaikkojen ja toisaalta tiettyjen oppilaitosten välistä vähimmäisetäisyyttä sekä tiettyjen pelitoimipaikkojen välistä vähimmäisetäisyyttä, jossa toiseksi rajoitetaan ajallisesti hotelli-, ravintola- ja kahvila-alan tai vastaavien alojen liikkeisiin sijoitettujen niin sanottujen B-luokan peliautomaattomien tai palkintomahdollisuuden tarjoavien viihdekoneiden pitämistä ja jossa kolmanneksi keskeytetään pelitoimipaikkojen pitämistä koskevien uusien lupien tai hyväksyntöjen myöntäminen, sikäli kuin kansallinen tuomioistuin katsoo, että kyseiset rajoitukset voidaan sallia EUT-sopimuksessa nimenomaisesti määrättyinä poikkeustoimenpiteinä tai että ne ovat oikeutettuja yleisen edun mukaisten pakottavien syiden perusteella, ovat omiaan takaamaan tavoiteltujen päämäärien toteutumisen eivätkä ylitä sitä, mikä on tarpeen näiden päämäärien saavuttamiseksi.
____________
1 EUVL C, C/2024/2719, C/2024/2720, C/2024/2721, C/2024/2722, C/2024/2731.